CELEX: 62022CN0258
Language: sl
Date: 2022-04-14 00:00:00
Title: Zadeva C-258/22: Predlog za sprejetje predhodne odločbe, ki ga je vložilo Bundesfinanzhof (Nemčija) 14. aprila 2022 – Finanzamt Hannover-Nord/H Lebensversicherung

25.7.2022   
            
            
               SL
            
            
               Uradni list Evropske unije
            
            
               C 284/16
            
         
      Predlog za sprejetje predhodne odločbe, ki ga je vložilo Bundesfinanzhof (Nemčija) 14. aprila 2022 – Finanzamt Hannover-Nord/H Lebensversicherung
      (Zadeva C-258/22)
      (2022/C 284/18)
      Jezik postopka: nemščina
      
         Predložitveno sodišče
      
      Bundesfinanzhof
      
         Stranki v postopku v glavni stvari
      
      
         Vlagatelj revizije: Finanzamt Hannover-Nord
      
         Nasprotna stranka: H Lebensversicherung
      
         Vprašanje za predhodno odločanje
      
      Ali je treba člen 56(1) Pogodbe o ustanovitvi Evropske skupnosti (zdaj člen 63(1) Pogodbe o delovanju Evropske unije) razlagati tako, da nasprotuje nacionalni določbi, v skladu s katero se pri izračunu osnove za odmero davka od dohodka iz dejavnosti pravne osebe dividende, prejete na podlagi manj kot 10-odstotnih deležev v tujih kapitalskih družbah (razpršeni deleži), ponovno prištejejo k osnovi za odmero, če in v obsegu, v katerem so bile te dividende v predhodni fazi izračuna od osnove za odmero odbite, medtem ko se pri dividendah, prejetih na podlagi razpršenih deležev v kapitalskih družbah s sedežem v zadevni državi članici, pri izračunu osnove za odmero davka od dohodka iz dejavnosti odbitek ne opravi, posledično pa se tudi dividende (ponovno) ne prištejejo?